„Leonardo da Vinci" preusmjerava ovdje. Za ostala značenja, v. Leonardo da Vinci (razvrstavanje).

**Leonardo di ser Pietro da Vinci**, poznat kao **Leonardo da Vinci** (15. april 1452. — 2. maj 1519.), talijanski renesansni arhitekta, pronalazač, inženjer, kipar i slikar. Bio je opisan kao ideal "renesansnog čovjeka" i kao univerzalni genije. Poznat je po svojim remek-djelima, kao što su "*Posljednja večera*" i *Mona Lisa*, a njegovi izumi se danas koriste u modernoj tehnologiji, iako nisu bili primjenjivi u njegovo doba. Pomogao je razvoju anatomije, astronomije, i građevinarstva.

Njegove slike se danas smatraju vrhunskim djelima ovog "univerzalnoga genija" kako su ga često nazivali. Bio je fasciniran misterijom ljudskog lica i mogućnošću čitanja "pokreta duše" kroz pokrete i izraze lica. Leonardov portret žene fjorentinskog zvaničnika toga vremena "Mona Lisa" nadaleko je poznat po zagonetnom izrazu lica portretisane dame. Portret "Mona Lisa" je prvi psihološki portret napravljen u povijesti te se zato daje toliki značaj ovom djelu.

Život
-----

Njegov život je prvi put opisan u biografiji Giorgia Vasarija „Le Vite de' più eccellenti pittori, scultori, ed architettori" („Život slavnih slikara...")

**Leonardo da Vinci** je rođen u doba renesanse, 15. aprila 1452. na 3 km od Vincija na seoskom gospodarstvu, između naselja Anchiano i Faltognano. Leonardo je bio vanbračno dete. Njegov otac bio je mladi pravnik Pietro da Vinci a mati Katarina koja je bila verovatno seoska devojčica jer nema dokaza da je bila rob iz Srednjeg istoka koju je posedovao Pietro. Jedini pouzdani podatak o njoj jeste da se zvala Katarina. Leonarda je krstio paroh Pijero da Bartolomeo. Sa nepunih pet godina Leonardo je prešao da živi sa ocem i maćehom.

Leonardo je išao u školu u Vinciju. Učitelji mladog Leonarda su bili zatečeni njegovim pitanjima i razmišljanjima. U školi je učio da čita, piše i računa. Takođe je učio geometriju i latinski. Kasnije je usavršavao znanje latinskog, jer je smatrao da nije dovoljno naučio u školi. Sa 14 godina preselio se u Firencu, gde je radio kao pomoćnik u jednoj radionici.

Kako se rodio pre zavedene konvencije o imenima Leonardo se zvao imenom koje je značilo „Leonardo sin gospodara iz Vinče. Leonardo je sam potpisivao svoje radove kao „Leonardo" ili „Ja Leonardo" ( „Io Leonardo"). Mnogi autori njegove radove navode kao radovi Leonarda a ne radovi da Vincija. Ime svoga oca naravno nije upotrebljavao zbog svoga nelegitimnog postavljenja.

Leonardo je rastao sa svojim ocem u Firenci. Ceo svoj život je bio vegetarijanac. Oko 1466. godine je postao učenik slikara Andreje del Verrocchia a kasnije je postao nezavisan slikar u Firenci.

Leonardo uči zanat u umetničkoj radionici Verrocchia 1466. Verrocchio je bio vodeći firentinski kipar, zlatar i slikar. Verrocchio je oduševljen crtežima mladog Leonarda i prima ga u svoju radionicu, gde da Vinci počinje da radi sa mnogim poznatim umetnicima - Botticellijem, Peruginom, di Credijem. U junu 1472. Leonardo je postao član slikarske bratovštine, čime je završio školovanje. U knjizi upisanih u bratovštinu da Vinci je upisan pod imenom Lionardo.

Prvo poznato Leonardovo delo je crtež Arnovaleja u mastilu - urađen 5. augusta 1473. Na njemu se vidi Leonardova darovitost, jer je ralistično naslikao pejzaž, što niko pre njega nije uradio.

1476. Leonardo i Verrocchio po narudžbini su naslikali sliku Hristovog krštenja. Leonardo je naslikao prednjeg anđela i pejzaž. Razlika između ova dva umetnika vidi se u izradi anđela.

1476. godine je bio anonimno optužen za homoseksualni odnos sa 17 godišnjim poznanikom prostitutkom Jacopom Saltarelijem koji mu je bio model. Skupa sa nekolicinom mladih muškaraca je bio optužen za homoseksualnost. Usled nedostatka dokaza bio je proglašen nevinim. U sledećim godinama je bio pod prismotrom „Noćnih stražara" - u renesansno doba moralna policija. Tvrdnja da je Leonardo da Vinci bio homoseksualac se javno akceptira. Najduži odnos je imao sa lepim delikventom Gian Giacomom Caprottijem zvanim Salaì i koji je u njegovu službu stupio kada je imao 10 godina kao njegov asistent. On je ovog mladića pomagao i posle smrti mu je ostavio svojim testamentom polovinu svojih vinograda.

Oko 1482. godine do 1499. godine je radio za Ludovica Sforzu, milanskog vojvodu u Milanu gde je osnovao i vlastiti atelje sa učenicima. Tad je upotrebljeno 70 tona bronce za izradu oružja, koje je inače bilo namjenjeno za izradu velikog Sforzina konjaničkog spomenika - u neuspjelom Sforzinom pokušaju da odbrani Milansko Vojvodstvo od vojske francuskog kralja Luja XII. Milano se predao bez otpora i 1498. Sforza je bio svrgnut. Leonardo je ostao u Milanu sve do vremena kada je video kako francuski strelci lukovima treniraju na njegovom modelu skulpture „Gran Cavalo" u polovičnoj veličini i otišao je onda najpre u Mantovu pa zatim u Veneciju. U Firencu se vratio aprila 1500. godine.
U Firenci je stupio u službu Cesare Borgija sina pape Aleksandra VI. kojega su zvali „Vojvoda Valentino" kao vojni arhitekta i graditelj. 1506. godine se vratio u Milano koje ja tada bilo u rukama Maksimiliana Sforze od kako su isterani Francuzi.
1507. godine se susreo sa lepim 15 godišnjim aristokratom, grofom Francescom Melzijem koji je postao njegov učenik životni drug i naslednik.

Od 1513. – 1516. živeo je u Rimu gde je u to vreme delovao slikar Raffaello Santi i Michelangelo iako sa njima nije održavao kontakte, smatra se da je izvršio odlučujući uticaj na preseljenje skulpture Davida – majstorskog dela Michelangela. Zbog toga Michelangelo nije bio po svemu oduševljen.
1515. godine je Milano opet bio okupiran i Leonardu je bilo povereno stvaranje dekoracije za mirovne pregovore u Bologni između francuskog kralja François I. i pape Lava X. kada je prvi put morao da se susretne sa kraljem. 1516. godine je stupio u službu kralja Françoisa I. i upotrebljavao je zamak odmah pored kraljeve rezidencije, dobijao je velika primanja i postao kraljev prijatelj.
Umro je u Francuskoj u gradu Amboaz u zamku Klo-Lise i u skladu sa njegovom poslednjom željom njegov kovčeg je pratilo 60 prosjaka. Sahranjen je u kapeli zamka Amboaz.
Leonardo da Vinči je imao mnogo prijatelja.

### Slikar

„Slikarstvo je poezija, koja je vidljiva i ne da se čuti a poezija je slikarstvo koje se sluša i nevidljivo je"

*Posljednja večera (1498.)*
Leonardo je jako poznat zahvaljujući svojim slikama i majstorskom slikom kao što je Posljednja večera koja je naslikana 1498. godine i „Mona Liza" (koja je poznata i kao „La Gioconda "na italijanskom ili „La Joconde "na francuskom jeziku) koja se nalazi u Luvru u Parizu i naslikana je 1503 – 1506-ih godina i ako se vode polemike da li je ovu sliku napravio sam ili zajedno sa nekim od njegovih učenika. Do današnjih dana je sačuvano njegovih sedamdeset slika ali ni jedna njegova skulptura.
Leonardo je često planirao velike slike sa velikim brojem projekata, nacrta i skica ali nisu bile završene.
Godine 1481. bilo mu je povereno da napravi sliku „Klanjanje tri kralja" ali sliku nije završio kada odlazi u Milano.
U Firenci mu je bilo povereno da napravi veliku i opsežnu sliku „Bitka kod Angiarija", dok je njegov rival Michelangelo trebao da napravi sliku na suprotnij strani zida. Posle razrade u nebrojanim skicama on je napustio slikanje iz tehničkih razloga.

Koristio je novi kompozicijski pristup - centralna figura se nalazi napred i sve je podređeno njoj, dok su ostale figure i predmeti u pozadini, grupisani tako da još više ističu centralnu figuru. Njegove stilske inovacije su još uočljivije u *Tajnoj večeri*, gde je jednu ustaljenu temu prikazao na sasvim drugačiji način. Umesto da 12 apostola predstavi kao individualne figure, on ih grupiše u grupe koje okružuju Hrista kao centralnu figuru. Sasvim pozadi, kroz prozor je prikazan pejzaž. Da Vinči apostole i Hrista prikazuje u momentu kad Hrist objavljuje Judinu izdaju, i na gotovo realistički način prikazuje različite emocije apostola, zaprepašćenih ovom vešću.

*Mona Liza (1503–1505 /1506)*
*Mona Liza*, Leonardovo najpoznatije delo, jednako je poznato po inovacijama koje koristi u slikarskoj tehnici, kao i po misterioznom osmehu subjekta koji Leonardo prikazuje. Ovo delo je kohezija dve tehnike koje je on ustanovio - *sfumata* i *kjaroskura*.

Da Vinci je uticao na skoro sve kasnije umetnike visoke renesanse, a pre svega na Rafaela. U potpunosti je izmenio milansku školu, a uticao je i na škole u Parmi, Firenci i drugim renesansnim centrima.

Iako je Leonardo stvorio relativno mali broj slika (od kojih je veliki broj nedovršen), on je ipak jedan od najuticajnijih i najinovativnijih umetnika Renesanse. U njegovom ranom periodu, slikarski pravac koji je sledio nije se mnogo razlikovao od stila njegovih učitelja, da bi sazrevajući, da Vinči vešto odbacio rigidan način tretiranja figura i objekata, i praktično ih oživeo, koristeći *sfumato*, svoju nadaleko popularnu tehniku.

#### Spisak slika

Primedba: Podaci o godinama nastanka slika u raznim izvorima se u većini slučajeva znatno razlikuju.

* *Madona sa jabukom („Dreyfusova Madona")* (~1469.) - *National Gallery of Art*, Vašington, SAD\**Portret Ginevre de Benči* (~1475.) – *National Gallery of Art*, Vašington, SAD
* *Krštenje Krista* skupa Verokiom (oko 1475. - 1478.) – „Galleria degli Uffizi", Firenca, Italija
* *Madona sa cvećem*  (1478. - 1480.) – „Ermitaž", Petrograd, Rusija
* *Madona sa karanfilom* (1478. - 1481.) – „Alte Pinakothek", Minhen, Nemačka
* *Sveti Jeronim* (oko 1480.) – „Pinacoteca Vaticana", Vatikan
* *Klanjanje tri kralja*  (1481.) – „Galleria degli Uffizi", Firenca, Italija
* *Muzičar (Portret muzičara Frankina Gafuria)* (~1490.) - „Pinacoteca Ambrosiana", Milano, Italija
* *Portret dame* (1495. - 1498.) – „Louvre", Pariz, Francuska
* *Posljednja večera* - (1498.) crkva „Santa Maria delle Grazie", Milano, Italija\* *Madona u stenama* (prva verzija) (1483. - 1486.) – „Luvr", Pariz, Francuska
* Serija grotesknih karikatura (1490. - 1505.)
* *Bitka kod Angiarija* (1503.), danas izgubljeni karton za zidnu sliku u firentinskoj skupštini
* *Mona Liza* (1503. - 1505./1506.) – „Louvre", Pariz, Francuska
* *Leda i labud*  (1508.) - (sačuvane su samo kopije)
* *Sveti Ivan Krstitelj* (~1514.) – „Louvre", Pariz, Francuska
* *Bahus* (1515.) – „Louvre", Pariz, Francuska

Bahus

Leonardo Da Vinci
-----------------

1483. godine Leonardo se seli u Milano da bi radio kao civilni i vojni inženjer za "Duke" a posao slikara i skulptora mu postaje sporedno zanimanje. Leonardo je radio i kao dizajner i direktor dvorskih festivala. Tu započinje svoje prve sistematske naučne studije bazirane na praktičnim iskustvima iz anatomije, botanike, matematike, fizike i mehanike. 1499. godine Leonardo se ponovo vraća u Firencu. Naredne godine stupa u službu francuskog kralja, ostavši u njoj do 1506. godine. nakon čega se vraća u Firencu do 1507. Iz Firence nastavlja put za Milano gde će živeti narednih pet godina. Od 1516. godine pa do svoje smrt i živeo je u Francuskoj sa svojim učenikom i naslednikom Francescom Melzijem (1491 -1568)

Leonardo je najslavniji intelektualac renesansnog perioda zahvaljujući mnoštvu njegovih interesovanja: od vojne arhitekture, preko anatomije, geometrije, astronomije, građevinarstva, hidraulike, fizike do opšte tehnike.

Iako su ga za njegova života patroni angažovali za najrazličitije poslove - od planiranja utvrđenja, zamkova i kanala, do kreiranja balskih odora - on je do današnjeg dana ostao poznat kao jedan od najvažnijih slikara .

Da Vinci je celoga života crtao, pravio je skice i nacrte, mastilom ili olovkom. Sačuvano je 4 000 njegovih crteža, često malih dimenzija. Leonardo je pisao u zbijenim linijama, napisanim kao odraz u ogledalu, zdesna na levo. Uz njih su crteži biljaka i šeme zupčanika i točkova. Čitave stranice posvečene su oružju, kopljima, buzdovanima, mačevima egzotičnog oblika. Tu su zatim, skice za pravljenje utvrđenja i sheme artiljerijskog oružja, crteži letećih mašina, tenkova, opreme za ronjenje i drugih fantastičnih stvari, vekovima pre nego što su napravljene.

Čak je dizajnirao i robota, koji je mogao sedeti, mahati rukama i pomerati glavom dok bi otvarao i zatvarao anatomski vernu vilicu.
" *Mogu da pravim topove, malo oružje, korisno i veoma lepih oblika, različito od onog koje se koristi."* pisao je umetnik.

Da Vinči je crtao i različite životinje: pse, mačke, medvede, konje, pa čak i zmaja. Bez znanja detalja o anatomiji osim onih koje je mogao da vidi golim okom, nacrtao je "Drvo žila" na kome je prikazao položaj srca, pluća i glavnih arterija u ljudskom telu.

### Vajar

Mnogo godina je proveo stvaranjem monumentalnih planova na izradi velike skulpture konjanika od bronze („Gran Cavalo") koje je trebala da stoji u gradu Milanu ali rat sa Francuskom nije dozvolila da se ovaj projekat realizuje. Na osnovu privatne inicijative je u New Yorku izrađena skulptura po ovim nacrtima i 1999 godine je poklonjana gradu Milanu. Huntov muzej u gradu Limerik u Irskoj navodno poseduje kopiju malog bronzanog konja u bronzi koja je rad Leonardovog učenika na osnovu majstorovog projekta.

Osim ovog on je sam ostvario i mnoge druge radove u vajarstvu od kojih su najpoznatiji oni najstariji radovi.

### Arhitekta

Mnogo zapisa od Leonarda se odnosilo na građenje i planiranje najme katedrala. 
Njegove studije su počinjale ispitivanjem raznih građevinskih alata i pomoćnih sredstava za gradnju. Nadalje on je nastavio u oblasti koja do tada nije bila ispitivana u nosivosti stubova i podvlaka kao i svodova i lukova.

 Arhitektonska studija
Eksperti su saglasni da je većina njegovih arhitektonskih studija bio teoriski rad. Njegovi radovi su suđeni kao „kako projektovati konstrukciju na dekoraciju fasade" ili „kako dekorisati ravan napravljenu za proslave". Na drugoj strani neki nacrti su interesantni u svojoj ambiciji da se predstave ogromne građevine, kružna stepeništa, ulice sa mnogostrukim saobraćajem za pešake i komercialni saobraćaj. Ni jedan od ovih planova nije ostvaren.

Kao svoj arhitektonski rad Leonardo je prezentirao model „idealnog grada" za Ludovica Sforzu. To je zahtevalo potpuno preuređenje grada Milana što se naravno nikada nije ostvarilo. Samo mali broj Leonardovih radova u arhitekturi je ugledalo svetlo dana. Verovatno je sarađivao i sa drugim arhitektama kao i Bramanteom 1492 godine kod pregradnje trga Vigevano i nekim profanim objektima. Znamo da je predložio projekat centralne kule Milanske katedrale i 10. maja 1490 godine iako je odbijen bio je predložen da radi novi koji nikada nije završio.

Godine 1502 on je stvorio crtež visećeg mosta sa dužinom od 720. stopa u jednom segmentu (240 m) kao deo građevinskog projekta za sultana Bajazida II. iz Konstantinopolja. Most je trebao da bude izgrađen na ušću Bospora poznatog kao Zlatni rog. Nikada nije bio izgrađen ali je njegova verzija obnovljena 2001 godine kada je na osnovu njegovog projekta postavljen manji most u Norveškoj.

Na sklonu svog života je radio na projektima dvora kraljeve majke u Romorantinu u Francuskoj i kao po običaju ni ovaj projekat se nije realizovao Leonardo Da Vinci je bio popularni slikar, nacrtao je Mona Lisu kao prvo delo u svetu.

Nauka i konstrukcija mašina
---------------------------

Uverljive i upečatljive su njegove studije koje su ubeležene u dnevnike koji sadrže 6.000 stranica primedaba i crteža u kojima se nalate prelazi između nauke i umetnosti.Bio je levak i celog života je upotrebljavao ogledalsko pisanje jer se ovako lakše pisalo pomoću pera levom rukom.

Za vreme celoga života trudio se da sastavi veliku enciklopediju koja bi sadržala sve sa detaljnim crtežima. Od vremena kako je napustio svoje studije latinskog i matemtike Leonarda su tadašnji naučnici u većini ignorisali kao naučnika.

Leonardo nikada nije publikovao i ni na koji drugi način nije račirivao sadržaje svojih dnevnika. Mnogo naučnika smatra da je na ovaj način on hteo da publikuje svoje zapažanja. Njegovi zapisi su do 19. veka ostali zagonetni i nerazumljivi i nisu imali uticaj na razvoj nauke. U januaru 2005. godine su naučnici otkriji tajne laboratorije koje je on upotrebljavao za studije letećih mašina i koje su bile u srcu Firence u zapečaćenim manastirskim prostorijama pored bazilike najsvetije device.

 Arhivirano 2005-02-06 na Wayback Machine-u

### Astronomia

U astronomiji Leonardo je verovao da sunce i mesec kruže oko zemlje kao i da je mesec pokriven vodom i kao takav odbija svetlost i ako je otkrio uticaje meseca na plimu i oseku.

### Anatomija

* Anatomija jedne žene Anatomija jedne žene
* Fetus u materici Fetus u materici
* Studija lobanje muškarca Studija lobanje muškarca
* Muške genitalije Muške genitalije

Leonardo je učestvovao u seciranju i to je omogućilo izradu mnogih anatomskih crteža i planirao je velike radove ljudske i upoređivačke anatomije. Došao je na ideju kako secirati oko i taj se način upotrebljavao do 19. veka. 1490 godine je stvorio „Kanon proporcija" po idealnim proporcijama muškog tela koji je popisao u svom radu rimski arhitekta Markus Vitruvius Polio i ova studija nazvana „Homo Vitruvius" („Vitruvijanski čovek") je jedan od najpoznatijih njegovih radova.

Njegov studij anatomije vodio je ka projektu prvog robota u pisanoj istoriji. Projekat se zove i „Leonardov robot" bio je verovatno nacrtan 1495 godine ali je objavljen tek 50- tih godina 20. vijeka i nije poznato dali je neko pokušao da ga konstruiše.

### Izumi

* Leteće spirala Leteće spirala
* Automobil Automobil
* Oklopna kola- tenk Oklopna kola- tenk
* Pokretni zubčanici Pokretni zubčanici

Leonardo je bio fasciniran letenjem i stvorio je nekoliko mašina od kojih i nacrt za helikopter koji bi bio pokretan sa 4 čoveka i koji ne bi mogao da poleti ali i neke mašine koje bi vreovatno mogle poleteti. Osim toga što je sastavio nacrte koji iemitiraju ptičija krila predlagao je i nacrte sa krilima slepog miša. U slojim beleškama se osvrće i na ideje o padobranu koji je razrađivao samo teoretski. Kao pogon za svoje mašine je upotrebljavao ljudsku silu i ako je znao da to može da se razmatra i funkcioniše samo kao teorija.

Pronašao je anemometar na određivanje smera vetra i bio je to jako značajan pronalazak koji je poboljšavao bezbednost letova, radio je i na instrumentu koji meri brzinu vetra kao iinstrumentu koji je trebao da odrešuje vodoravnost letova.

### Ratne mašine

Njegovi dnevnici sadrže i nekoliko pronalazaka vojnih mašina kao na primer automatima opremljeni tenk koji se pokreće snagom ljudi ili konja 
(pojedinosti )
ili kasetiranu bombu i to naprek tome da je rat smatrao za najgoru ljudsku osobitost i delatnost. Konstruisao je nešto kao top koji je podešavao ugao svoga dejstva, bio pokretan i bio upotrebljiv u ratu. Njegove ideje dale su osnov današnjem oružju kao revolveri, automati. Stvorio je radove i projekte koji i ako nisu bili propraćeni matemetičkim računicama kazuju da je Leonardo poznavao zakonitosti i značaj aerodinamike.

### Drugi pronalazci

Dalji pronalazci se odnose na podmornicu, na ozubljenu mašinu koje se može smatrati prvim kalkulatorom i automobil koji bi bio pokretan pomoću opruga. Planirao je industrisko zagrevanje vode pomoću sunčane energije i paraboličkih ogledala. Pronašao je skafander koji je razradio u svojim studijama i ako se sastojao samo od zvona za glavu i plinajućih plutvi. Posle je dodao i koženo odelo za plivanje u vodi. Isto tako je konstruisao i bušilicu koja se sastojala od mehanizma sa točkićima i imala je glavu.

Od daljih pronalazaka koje su našli primenu u današnjem vremenu bila je hidraulična pila. Imao je sistem klimatizacije koji bi redukovao jake promene klime i koje bi pogubno uticale na njegov laboratorijum. Merio je vlaznost vazduha na osnovu merenja u vidu neke vrste vagice- vune i voska i razlike u težini kada vuna povlači vlegu koja se prikazivala na jednoj skali.

I ako većina Leonardovih pronalazaka nije bila realizovana mnogi od njegovih projekata su bili tehnološki obistinjavani kako to na primer demonstrira njegov „tenk"
.

Povezano
--------

* Posljednja večera
* Mona Liza
* Sveti Jeronim (slika)

Literatura
----------

* Članak je uglavnom ili u celosti iz istoimenog članka slovačke Vikipedije
* Istorija slikarstva NOLIT, Beograd, 1973.
* Enciklopedija likovnih umjetnosti, L.Z. FNRJ, Zagreb 1959.
* Mala prosvetina enciklopedija, Beograd, 1959.
* Svet umenia, IKAR, Bratislava 2002.
* Spozname umenie R. Dickensova a M. Griffildova, B. Bystrica 2004.
* Dejiny umenia, Mladé letá Bratislava 2001.
* Svetové dejiny umenia, B.F. Groslier, Larusse, Praha 1996.
* Daniel Arasse (1997). *Leonardo da Vinci*. Konecky & Konecky. ISBN 1-56852-198-7.
* Michael Baxandall (1974). *Painting and Experience in Fifteenth Century Italy*. Oxford University Press. ISBN 0-19-881329-5.
* Andrea Bayer (2004). *Painters of reality: the legacy of Leonardo and Caravaggio in Lombardy*. New York: The Metropolitan Museum of Art. ISBN 978-1-58839-116-2.
* Fred Bérence (1965). *Léonard de Vinci, L'homme et son oeuvre*. Somogy. Dépot légal 4° trimestre 1965.
* Luciano Berti (1971). *The Uffizi*. Scala.
* Liana Bortolon (1967). *The Life and Times of Leonardo*. Paul Hamlyn, London.
* Hugh Brigstoke (2001). *The Oxford Companion the Western Art*. U.S.: Oxford University Press. ISBN 0-19-866203-3.
* Gene A. Brucker (1969). *Renaissance Florence*. Wiley and Sons. ISBN 0-471-11370-0.
* Fritjof Capra (2007). *The Science of Leonardo*. U.S.: Doubleday. ISBN 978-0-385-51390-6.
* Cennino Cennini (2009). *Il Libro Dell'arte O Trattato Della Pittui*. U.S.: BiblioBazaar. ISBN 978-1-103-39032-8.
* Angela Ottino della Chiesa (1967). *The Complete Paintings of Leonardo da Vinci*. Penguin Classics of World Art series. ISBN 0-14-008649-8.
* Simona Cremante (2005). *Leonardo da Vinci: Artist, Scientist, Inventor*. Giunti. ISBN 88-09-03891-6.
* Frederich Hartt (1970). *A History of Italian Renaissance Art*. Thames and Hudson. ISBN 0-500-23136-2.
* Martin Kemp (2004). *Leonardo*. Oxford University Press. ISBN 0-19-280644-0.
* *Leonardo da Vinci: anatomical drawings from the Royal Library, Windsor Castle*. New York: The Metropolitan Museum of Art. 1983. ISBN 978-0-87099-362-6.
* Mario Lucertini, Ana Millan Gasca, Fernando Nicolo (2004). *Technological Concepts and Mathematical Models in the Evolution of Modern Engineering Systems*. Birkhauser. ISBN 3-7643-6940-X.
* John N. Lupia. *The Secret Revealed: How to Look at Italian Renaissance Painting*. Medieval and Renaissance Times, Vol. 1, no. 2 (Summer, 1994): 6–17. ISSN 1075-2110.
* Andrew Martindale (1972). *The Rise of the Artist*. Thames and Hudson. ISBN 0-500-56006-4.
* Roger Masters (1996). *Machiavelli, Leonardo and the Science of Power*. University of Notre Dame Press. ISBN 0-268-01433-7.
* Roger Masters (1998). *Fortune is a River: Leonardo Da Vinci and Niccolò Machiavelli's Magnificent Dream to Change the Course of Florentine History*. Simon & Schuster. ISBN 0-452-28090-7.
* Müntz, Eugène (1898). *Leonardo da Vinci. Artist, Thinker, and Man of Science. Volume 1*. London: William Heinemann.
* Müntz, Eugène (1898). *Leonardo da Vinci. Artist, Thinker, and Man of Science. Volume 2*. London: William Heinemann.
* Charles D. O'Malley and J. B. de C. M. Sounders (1952). *Leonardo on the Human Body: The Anatomical, Physiological, and Embryological Drawings of Leonardo da Vinci. With Translations, Emendations and a Biographical Introduction*. Henry Schuman, New York.
* Charles Nicholl (2005). *Leonardo da Vinci: The Flights of the Mind*. Penguin. ISBN 0-14-029681-6.
* Sherwin B. Nuland (2001). *Leonardo Da Vinci*. Phoenix Press. ISBN 0-7538-1269-X.
* A.E. Popham (1946). *The Drawings of Leonardo da Vinci*. Jonathan Cape. ISBN 0-224-60462-7.
* Shana Priwer & Cynthia Phillips (2006). *The Everything Da Vinci Book: Explore the Life and Times of the Ultimate Renaissance Man*. Adams Media. ISBN 1-59869-101-5.
* Ilan Rachum (1979). *The Renaissance, an Illustrated Encyclopedia*. Octopus. ISBN 0-7064-0857-8.
* Jean Paul Richter (1970). *The Notebooks of Leonardo da Vinci*. Dover. ISBN 0-486-22572-0.  volume 2: ISBN 0-486-22573-9. A reprint of the original 1883 edition.
* Marco Rosci (1977). *Leonardo*. Bay Books Pty Ltd. ISBN 0-85835-176-5.
* Paolo Rossi (2001). *The Birth of Modern Science*. Blackwell Publishing. ISBN 0-631-22711-3.
* Bruno Santi (1990). *Leonardo da Vinci*. Scala / Riverside.
* Theophilus (1963). *On Divers Arts*. U.S.: University of Chicago Press. ISBN 978-0-226-79482-2.
* Jack Wasserman (1975). *Leonardo da Vinci*. Abrams. ISBN 0-8109-0262-1.
* Giorgio Vasari (1568). *Lives of the Artists**. Penguin Classics, trans. George Bull 1965. ISBN 0-14-044164-6.*
* Williamson, Hugh Ross (1974). *Lorenzo the Magnificent*. Michael Joseph. ISBN 0-7181-1204-0.
* Emanuel Winternitz (1982). *Leonardo Da Vinci As a Musician*. U.S.: Yale University Press. ISBN 978-0-300-02631-3.
* Alessandro Vezzosi (1997). *Leonardo da Vinci: Renaissance Man* (English translation izd.). Thames & Hudson Ltd, London. ISBN 0-500-30081-X.
* Frank Zollner (2003). *Leonardo da Vinci: The Complete Paintings and Drawings*. Taschen. ISBN 3-8228-1734-1.  [The chapter "The Graphic Works" is by Frank Zollner & Johannes Nathan].

Vanjske veze
------------

***Leonardo da Vinci*** na Wikimedijinoj ostavi

* Leonardova biografija
* Muzej posvećen Leonardu Arhivirano 2010-05-15 na Wayback Machine-u u njegovom rodnom mestu
* BBC-jeve stranice posvećene Leonardu
* Članak o Leonardu na Katoličkoj enciklopediji
* Muzej Metropolitan povodom Leonardove izložbe
* Interaktivni muzej Leonarda da Vinčija
* Informacija o Leonardovom grobu
* Leonardo da Vinci: Experience, Experiment, Design (review) Arhivirano 2009-05-03 na Wayback Machine-u
* Djela čiji je autor Leonardo da Vinci na Projektu Gutenberg
* Besplatna e-knjiga: *Leonardo da Vinci* by Maurice Walter Brockwell na Projektu Gutenberg
* Complete text & images of Richter's translation of the Notebooks
* Vasari Life of Leonardo Arhivirano 2009-03-17 na Wayback Machine-u
* Web Gallery of Leonardo Paintings
* Drawings of Leonardo da Vinci
* Da Vinci Decoded
* The true face of Leonardo Da Vinci?
* Leonardo da Vinci's Ethical Vegetarianism

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 24604287
* LCCN: n79034525
* ISNI: 0000 0001 2124 423X
* GND: 118640445
* SELIBR: 207435
* SUDOC: 085975915
* BNF: cb11912491s (podaci)
* BIBSYS: 90075047
* ULAN: 500010879
* HDS: 048803
* MusicBrainz: dc0640db-f5db-4fde-a5ca-ab1331f94a43
* MGP: 131700
* NLA: 35964654
* NDL: 00447394
* NKC: jn19990005005
* BNE: XX971832
* CiNii: DA0036810X
* KulturNav: id
* RKD: 49450
* CONOR.SI: 13465443
* NSK: 000003011

 |